Bajarê Kolnî yê Almanya de serkêşîya cinîyan ê afganan de rejîmê Talîbanî ame protestokerdene.
Almanya de hetê têgêrayîşê cinîyan ê afganan ra bajaranê cîya cîyayan de  eşkerayîye çapemenîye, mîtîng û rayraşîyayîşî yenê viraştene. Nê çalakîyan ra yewe ewro Koln de ameye kerdene.
Cinîyê afgan, alman û kurd ê ke îstasyonê trenan de ameyî têhet eşkerayîye çapemenîye daye. Çalakîye de sloganê ''Jin Jiyan Azadî''  ameye eştene û ame vatene ke rejîmê Talibanî semedê cinîyan rejîmê terorî yo. Çalakîya ke sloganê sey ''Rejîmê Talîbanî vindarnê'' ameyî eştene de Meclîsê Cinîyan ê Vîyane zî tewrê ci bi.
